  Майя Бывальцева Удмуртиын Сӧсыръёслэн спортъя 10-тӥ гужем элькун спартакиадаязы 400 пала адями пыриськиз. Со сярысь улосвылысь Физкультурая, спортъя но егитъёсын ужан политикая министерстволэн пресс-службаез ивортэ. Ӵошатсконъёс 15-тӥ куартолэзе Сарапулын ортчизы. Ужрадэ 20 гурт ёросъёсысь но 5 каръёсысь кужмоосыз спортсменъёс пыриськизы. Соос уянын, пляжын волейбол шудонын, дартсын, капчи атлетикаын, ӝӧквыл теннисын, пауэрлифтингын но бочча шудонын кужымзэс мертазы. Вожвылъяськонъёслы йылпумъянъёсъя ваньмыз пыриськисьёс зарни медальёс басьтӥзы. Котькуд амалын тужгес умой быгатонлыкъёссэс возьматэм спортсменъёсты нимысьтыз пусйизы.  Тегъёс: Спорт Сарапул Удмуртия сӧсыръёс Спартакиада  